Gediminas Paviržis - Vikipedija

# Gediminas Paviržis

### Straipsnis iš Vikipedijos, laisvosios enciklopedijos.

Gediminas Paviržis

Paviržis Gediminas Adolfas (g. 1941 m. sausio 21 d. Vilniuje) - inžinierius kelininkas, Lietuvos ir Vilniaus miesto politinis veikėjas.

## [taisyti] Biografija

1947 - 1951 m. mokėsi Užmiškių (Kauno rajonas) pradžios mokykloje, 1951 - 1954 m. Kauno 8 - oje septynmetėje mokykloje, 1954 - 1958 m. Kauno 8 - oje vidurinėje mokykloje, 1958 - 1963 m. studijavo Kauno politechnikos institute, inžinierius kelininkas. 1987 - 1990 m. mokėsi Vilniaus aukštojoje partinėje mokykloje.

1963 - 1967 m. Vilniaus autokelių valdybos, Vilniaus Kelių statybos valdybos darbų vykdytojas, 1967 - 1969 m. Vilniaus kelių eksploatavimo ruožo vyr. inžinierius, 1969 - 1974 m. Vilniaus autokelių valdybos vyr. inžinierius, 1974 - 1977 m. viršininkas. 1977 - 1982 m. Vilniaus Tarybų rajono Vykdomojo komiteto pirmininko pavaduotojas,1982 - 1986 m. LKP Vilniaus miesto komiteto Statybos ir miesto ūkio skyriaus vedėjas, 1986 - 1990 m. Vilniaus miesto vykdomojo komiteto Komunalinio skyriaus vedėjas, 1990 - 1991 m. Vyriausybės patarėjas. 1991 - 1992 m. konsultacinės firmos „Helper“ savininkas, Laisvųjų profsąjungų konfederacijos konsultantas. 1992 - 1996 m. Seimo narys, Sveikatos, socialinių reikalų ir darbo komiteto pirmininkas. 1997 - 1998 m. AB „Achema“ konsultantas, 1999 - 2001 m. UAB „RBS Projektas“ projektų vadovas. 2001 - 2003 m. Vilniaus apskrities viršininkas. 2003 m. Vilniaus miesto savivaldybės meras, vėliau mero pavaduotojas.

Nuo 1990 m. Lietuvos demokratinės darbo partijos, nuo 2001 m. Lietuvos socialdemokratų partijos Vilniaus skyriaus narys. Nuo 2001 m. LSDP tarybos narys.

1975 - 1977 m. Vilniaus rajono darbo žmonių deputatų tarybos, 1977 - 1987 m. Vilniaus miesto tarybos deputatas. 1997 - 2003 m. (LDDP sąraše) ir nuo 2003 m. (LSDP) Vilniaus miesto savivaldybės tarybos narys.

Kinologų draugijos bei Medžiotojų ir žvejų draugijos narys.

Rodomas puslapis "http://lt.wikipedia.org../../../g/e/d/Gediminas_Pavir%C5%BEis_3006.html"

Kategorijos: Vilniaus politikai | Lietuvos merai | Apskričių viršininkai

##### Views

- Straipsnis
- Aptarimas
- Dabartinė versija

##### Paieška